**Alla lihthanke piirmäära jääva hanke alusdokument**

**VÄIKEHANKE ALUSDOKUMENT**

Hankija: Saue Vallavarahaldus, registrikood 75037943

Hanke nimetus: Allika tee 2-4 korteri remont

1. **Hanke objekti kirjeldus**
	1. Hanke objektiks on Saue vallas Alliku külas Allika tee 2-4 asuva korteri remont- ja ehitustööd vastavalt Pakkumuse maksumuse tabelis (Lisa 1) toodud kirjeldusele (edaspidi nimetatud Töö).
	2. Pakkumuses tuleb arvestada, et lepingu ese peab Tellijale üleandmisel vastama kõikidele kehtivatele õigusaktidele, tehnilistele normidele, standarditele ja vastavate ametkondade nõuetele ka nendele, mis ei ole hanke alusdokumentides otseselt kirjeldatud.
2. **Nõuded tööle ja ehitustööde teostamisele**
	1. Töövõtja on kohustatud enne tööde alustamist andma tellija soovil tellijale kooskõlastamiseks detailse töögraafiku.
	2. Tööde käigus ja töö tulemusena ei tohi halvendada olemasolevate hoone konstruktsioonide seisukorda ja püsivust. Hanke mahtu kuuluvad ka vajalikud katmistööd ja kahjustuste likvideerimine, sealhulgas ehitustööde ajal tekkinud vee läbijooksust tulenevad kahjustused.
	3. Töövõtja kohustub tööde teostamisel tagama hankija ja kolmandate isikute vara säilimise ja isikute ohutuse, sh tuleohutuse.
	4. Töövõtja peab arvestama asjaoluga, et töid teostatakse elanikega korterelamus ja hoonet ehitustööde ajaks ei suleta. Töövõtja peab tagama kogu ehitusperioodi vältel turvalise liikumise võimaluse hoone sissepääsust. Sealhulgas tuleb arvestada, et mürarikaste, tolmu ja lõhnahäiringuid tekitavate tööde teostamise aeg tuleb eelnevalt kokku leppida Tellijaga ja vajadusel hoone korteriühistu juhiga. Mürarikkaid töid ei saa teha tööpäeviti 20.00-08.00 ja nädalavahetustel 18.00-10.00.
	5. Töövõtja peab kaitsma tehtud töid kahjustuste eest, tagama, et kõrvalistel isikutel ei oleks võimalik pääseda tööde tsooni ei töö ajal ega pärast tööd, välja arvatud juhud, kui selle tingib tellija tegevus.
	6. Töövõtja kohustuseks on vajadusel töölistele ajutiste olmeruumide (soojakud, käimlad jm) paigaldamine.
	7. Töövõtja ülesandeks on vajaliku kvalifikatsiooniga tööjõu, materjalide ja töövahendite olemasolu tagamine, tööde ja materjalide ladustamisega seotud valve ja ehituspiirkonnas liiklusohutuse kindlustamine, samuti heast tavast tulenevate tööde teostamine, mille eest hankija täiendavalt tasuma ei pea.
	8. Kvaliteedi tagamise tegevused. Ehitustööde kvaliteedi tagamiseks peab töövõtja kvaliteedijuhtimise süsteem tagama tõhusa nn ettevõttesisese ehitustööde kvaliteedi järelevalve ja kontrolli nii alltöövõtjate kui ka oma jõul teostatud ehitustöödele.
	9. Eriosade (sealhulgas tugevvoolu ja VK osa) alase kompetentsi tagamiseks ning kvaliteedi kontrolliks peab pakkuja hankelepingu täitmise käigus kaasama vajadusel eriosade spetsialistid, kes omavad vastavas valdkonnas tegutsemiseks vajalikku pädevust ja nõutud kutsekvalifikatsiooni ehitusseadustiku alusel.
	10. Juhtimise struktuur. Ehitusprotsessi vahetuks juhtimiseks, koordineerimiseks ja kontrollimiseks peab töövõtja kaasama vastutava isikuna projektijuhi.
	11. Projektijuht peab tagama tehnilises kirjelduses toodud tööde korraldamise, sh projektdokumentatsiooni jms objekti dokumentatsiooni koostamise ja kontrolli, peab ehitustööde teostamise perioodil viibima ehitusplatsil või olema protsessi osalistele telefoni teel kättesaadav ning tagama ehitusplatsil tõrgeteta töö ja vajaliku infoedastuse kõikide osapoolte vahel.
	12. Kui vastutav isik ei valda piisaval tasemel eesti keelt, siis kohustub töövõtja kaasama omal kulul tõlgi vastavustingimustes sätestatud tingimustel. Tõlgi vahetamine tuleb eelnevalt kooskõlastada tellijaga.
	13. Ehitusobjektil kasutatud vee, elektri ja muude kommunaalkulude eest töövõtja tellijale tasuma ei pea.
	14. Tööde tegemise käigus peab koristama, sorteerima liigiti ja vedama ära töömaal tekkinud ehitusjäätmed ning tagama heakorra tööde teostamise piirkonnas, hoidma tööde teostamise ajal korras tööpaiga ja selle vahetu ümbruse, hoidma sõidu- ja kõnniteed vabad ehitusmaterjalidest, jääkmaterjalidest.
	15. Töövõtja on kohustatud eemaldama tööosad, mis katavad tööd, mida vastavaid nõudeid eirates ei inspekteeritud omanikujärelevalve poolt enne nende kinnikatmist järgneva tööga. Töövõtja peab taastama töö pärast inspekteerimist omal kulul.
	16. Töövõtja peab teostama lõppkoristuse töömaal ja töödega hõlmatud töömaa ümbruses enne ehitustöö üleandmist hankijale.
	17. Garantii peab kehtima vähemalt 24 kuud. Pakkujal on õigus pakkuda ka pikemat garantiid.
3. **Objektiga tutvumine**
	1. Pakkujal on tungivalt soovituslik ja hankija võimaldab kõigile huvitatud isikutele tutvuda hanke objektiga kohapeal. Objekti külastuse aja kokku leppimiseks tuleb huvitatud isikul võtta ühendust Saue Vallavarahalduse töödejuhataja Kalev Israel’iga, tel 5078758, kalev.israel@sauevarahaldus.ee .
	2. Hankija eeldab, et tööde teostamise objektiga tutvumine on eelkõige vajalik selleks, et pakkuja saaks oma pakkumuses arvestada kõigi oluliste asjaolude ja tingimustega, mis on vajalikud siduva pakkumuse ning koos sellega antavate kinnituste esitamiseks. Objektiga mittepiisavast tutvumisest tulenevad riskid jäävad pakkuja kanda. Hankija ei aktsepteeri ühtegi Pakkuja hilisemat pretensiooni või nõuet, mis tuleneb sellest, et Pakkuja ei ole saanud Hankijalt või objekti ülevaatusel hankida temale pakkumuse koostamiseks vajalikku informatsiooni.
4. **Ajagraafik**
	1. Tööd on teostatud ning hankijale üle antud hiljemalt **22.12.2023.**
5. **Nõuded pakkujale**
	1. Pakkujal ei tohi esineda riigihangete seaduse § 95 lg 1 punkt 4 ja § 95 lg 4 punkt 8 ja 9 kohaseid pakkumismenetlusest kõrvaldamise asjaolusid. Pakkumuse esitamisega kinnitab pakkuja vastavust eelnimetatud tingimusele ja hankijal on õigus tingimuse täitmise kontrolliks esitada päringuid pakkujale ja kolmandatele isikutele.
	2. Pakkuja eelmise lõppenud majandusaasta netokäive (müügitulu) peab ületama vähemalt kahekordse esitatud pakkumuse maksumuse;
	3. Pakkuja peab olema kolme viimase lõppenud majandusaasta jooksul vähemalt ühele objektile teostanud hankeobjektiga analoogseid töid pakkumusega võrdväärses rahalises mahus.
6. **Pakkumuse koostamise juhis**
	1. Osaliste pakkumuste esitamine ei ole lubatud.
	2. Pakkumuse esitamisega kinnitab Pakkuja, et:
		1. Pakkujal on olemas nõutava ettevalmistuse ja töökogemusega töötajad;
		2. Pakkujal on pädevus ja nõutavad load ja registreeringud tööde teostamiseks;
		3. esitatud pakkumus on jõus vähemalt viis tööpäeva (5 tööpäeva);
		4. Pakkuja nõustub kõikide hankedokumentide tingimustega;
		5. Pakkuja nõustub maksetingimustega;
		6. Pakkuja esitatud andmed on õiged;
		7. Pakkuja on edukaks tunnistamise korral valmis sõlmima hankedokumentides esitatud tingimustega hankelepingu.
	3. Pakkumuse koosseisus esitada informatsioon (objekti nimi ja aadress, tellija nimetus ja kontaktandmed) kolme viimase lõppenud majandusaasta jooksul vähemalt ühe objekti kohta millel Pakkuja on teostanud hankeobjektiga analoogseid töid pakkumusega võrdväärses rahalises mahus.
	4. Vajadusel esitada pakkumuse koosseisus info pakkumuses sisalduva pakkuja ärisaladuse kohta. Ärisaladus ei saa olla kriteeriumid, mille alusel valitakse välja edukas pakkumus (nt pakutud hind). Kui pakkuja pakkumuses ei märgi, milline osa pakkumusest on ärisaladus, siis on esitatud pakkumus pärast hankemenetluse lõppu avaliku teabe seaduse alusel avalikustamisele kuuluv dokument.
	5. Pakkumuse koosseisus esitada Excelis täidetuna fail „Lisa 1 Pakkumuse maksumuse tabel“.
	6. Hankedokumentides kirjeldatud eesmärgi täitmiseks vajalike tööde mahtude määramine on pakkuja kohustus.

1. **Pakkumuste hindamise kriteeriumid**
	1. Edukas pakkumus on madalaima maksumusega pakkumus.
	2. Kui kahe või enama pakkuja pakkumuses on maksumus võrdväärne, siis selgitatakse edukas pakkumus välja liisuheitmise teel. Liisuheitmise korra määrab hankija. Võrdväärse pakkumuse esitanud pakkujatel on õigus viibida liisuheitmise juures. Liisuheitmise võib korraldada ka virtuaalselt, kui on võimalik tagada kõigi pakkujate poolt liisuheitmisel osalemine reaalajas. Liisuheitmise korrast, ajast ja kohast teavitab hankija pakkujaid e-posti teel.
2. **Pakkumuse esitamise viis ja tähtaeg**

Pakkumus esitada e-posti aadressile info@sauevarahaldus.ee hiljemalt 01.12.2023 kell 12:00. Lisainfo Saue Vallavarahalduse juhataja Virko Kolks, e-post: virko.kolks@sauevarahaldus.ee , telefon 5044051.

1. **Küsimused pakkujatele ja läbirääkimised**
	1. Hankijal on õigus esitada pakkujatele küsimusi ning paluda pakkujatel täpsustada pakkumuste andmeid. Kui pakkuja jätab hankija küsimusele vastamata või ei vasta sisuliselt, siis on hankijal õigus pakkuja hankemenetlusest kõrvaldada ning menetluses pakkuja pakkumist mitte arvestada.
	2. Hankija võib pidada pakkujatega läbirääkimisi pakkumuse hinna, sisu ja mahu osas, sh muuta pakkumuses toodud tööde mahtu kuni 20% ulatuses pakkumuse maksumusest.
2. **Hankemenetluse otsused, tulemustest teavitamine**
	1. Hankija teeb eelduslikult hankeotsuse kolme tööpäeva jooksul peale pakkumuste esitamise tähtaega ja teavitab hankemenetluse tulemustest kõiki pakkumuse esitanud pakkujaid e-kirja teel. Juhul kui hankija otsus viibib üle kolme tööpäeva, on edukal pakkujal õigus nõuda tööde valmimise tähtaja edasilükkamist vastava arvu päevade võrra.
	2. Hankija ei avalda pakkujatele teiste pakkujate pakkumuste sisu ega hinda. Pärast hankemenetluse tulemuste kinnitamist edastab hankija kõigile pakkujatele info hankemenetluse tulemuse kohta (nt eduka pakkuja nimi ja edukaks tunnistamise põhjendus, sh eduka pakkumuse hind).
3. **Hankelepingu sõlmimine ja tingimused**
	1. Hankija ei ole kohustatud ühegi pakkujaga hankelepingut sõlmima ja võib kõik pakkumused tagasi lükata olenemata põhjusest.
	2. Eduka pakkujaga sõlmitakse hankeleping lähtuvalt lisatud lepingu projektist.
	3. Kui edukaks tunnistatud pakkumuse esitanud pakkuja ei allkirjasta hankelepingut kolme kalendripäeva jooksul alates hankija poolt allkirjastatud lepingu saatmisest pakkujale, siis on hankijal õigus käsitleda seda kui eduka pakkumuse esitanud pakkuja poolset lepingu sõlmimisest keeldumist ja pakkumuse tagasi võtmist. Sellisel juhul on hankijal õigus tunnistada kehtetuks pakkumuse edukaks tunnistamise otsus ning hinnata kõiki ülejäänud vastavaid pakkumusi uuesti ja tunnistada edukaks hindamise tulemusel järgmine pakkumus.
	4. Hankija ei tee ettemaksu.
	5. Teenuse eest tasumine toimub pärast kauba üleandmist.
	6. Arve tuleb esitada masinloetava e-arvena, arve tasumise tähtaeg vähemalt 14 kalendripäeva. Väljaspool Eesti Vabariiki registreeritud pakkuja saab vajadusel arve saata ka pdf-formaadis.

Lisad: Lisa 2 Pakkumuse maksumuse tabel

 Lisa 3 Remonditavate ruumide plaan

 Lisa 4 Hankelepingu projekt